पिछले विस चुनाव में प्रदेश से चार सीट निकालने वाली पीस पार्टी ने गोरखपुर-बस्ती मंडल में 37 सीटों पर प्रत्याशी खड़ें किए थे लेकिन दो कामयाब हुए थे। पार्टी ने जमकर वोट काटा था और कहीं दूसरा तो कहीं तीसरा, पांचवा व छठवां स्थान हासिल किया था। गोरखपुर की नौ विधान सभा सीटों की चार सीटों में जमकर सेंधमारी की थीं जिससे परिणाम काफी हद तक प्रभावित हुए । इस पार्टी के गोरखपुर ग्रामीण से छेदी लाल ने 8490मत प्राप्त कर 5वां, सहजनवां से सुरेंद्र कुमार ने 16232 मत प्राप्त कर 5वां, खजनी से 4736 मत प्राप्त कर 5वां, चौरी चौरा में हरीलाल ने 9438 मत प्राप्त कर 5वां स्थान पाया।